**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | Nuotolinio prisijungimo platforma | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Kertinis valstybės telekomunikacijų centras |
| 1.1.2. Juridinio asmens kodas | 121738687 |
| 1.1.3. Adresas | Gedimino pr. 40, 01110 Vilnius |
| 1.1.4. PVM mokėtojo kodas | LT217386811 |
| 1.1.5. Atsiskaitomoji sąskaita | LT48 4040 0636 1000 0942 |
| 1.1.6. Bankas, banko kodas | Lietuvos Respublikos finansų ministerija, 40400 |
| 1.1.7. Telefonas | +370 5 209 1708 |
| 1.1.8. El. paštas | [info@kvtc.gov.lt](mailto:info@kvtc.gov.lt) |
| 1.1.9. Šalies atstovas | Direktorius Evaldas Serbenta |
| 1.1.10. Atstovavimo pagrindas | Įstaigos nuostatai |
| **1.2. Tiekėjas** | 1.2.1. Pavadinimas | Blue Bridge MSP, UAB |
| 1.2.2. Juridinio asmens kodas | 301489547 |
| 1.2.3. Adresas | J. Jasinskio g. 16A, 03163 Vilnius |
| 1.2.4. PVM mokėtojo kodas | LT100003708514 |
| 1.2.5. Atsiskaitomoji sąskaita | LT04 7044 0600 0623 3634 |
| 1.2.6. Bankas, banko kodas | AB SEB bankas, 70440 |
| 1.2.7. Telefonas | (0-5) 252 6020 |
| 1.2.8. El. paštas | info@bluebridge.lt | |
| 1.2.9. Šalies atstovas (šioje vietoje nurodomas asmuo, įgaliotas sudaryti sutartį, o 2 skyriuje nurodomi atsakingi už Sutarties vykdymą asmenys, kuriems bus teikiami užsakymai, su kuriais bus bendraujama kitais Sutarties vykdymo klausimais) | Komercijos direktorius  Gintautas Bazys |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „SABIS“ priėmimą** | |  | |
| **2.2. Tiekėjo kontaktiniai asmenys, atsakingi už Sutarties vykdymą** | |  | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti Pirkėjui nuotolinio prisijungimo sprendimą, kuris susideda iš sekančių komponentų: tapatybės valdymo, VPN ugniasienės, privilegijuotos prieigos ir iPsec koncentratoriaus sprendimo (toliau – Prekės) bei suteikti Sutarties 1 priedo nurodytas su Prekėmis susijusias paslaugas.  Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo pavadinimas ir numeris** | | NUOTOLINIO PRISIJUNGIMO PLATFORMOS SPRENDIMAS, Pirkimo ID 2768974 | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| **4. PREKIŲ PRISTATYMO *TERMINAI* IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminai, kai Prekės pristatomos dalimis** | | Tiekėjas pagal tarp šalių suderintą projekto įgyvendinimo planą (žr. Sutarties Techninės specifikacijos 6.1.1. p.) įsipareigoja pristatyti ir įdiegti Prekes į Pirkėjo nurodytas patalpas Vilniuje, laikantis Sutarties Techninėje specifikacijoje nustatytų sąlygų. Prekių pristatymo ir įdiegimo trukmė - ne ilgesnė kaip 240 (du šimtai keturiasdešimt) kalendorinių dienų. | |
| **4.2. Prekių (ar jų dalies) pristatymo termino pratęsimas** | | Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 10 (dešimt) darbo dienų, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 30 (trisdešimt) kalendorinių dienų laikotarpiui. | |
| **4.3. Užsakymų teikimo tvarka** | | Užsakymai teikiami Tiekėjo nurodytu elektroniniu paštu ir laikomi gautais po 24 val. (dvidešimt keturių valandų) nuo užsakymo pateikimo. | |
| **4.4. Dėl minimalios užsakymo vertės / apimties** | | Netaikoma | |
| **4.5. Kartu su Prekėmis pateikiami dokumentai** | | Kartu su Prekėmis pateikiami šie dokumentai:   * Prekių priėmimo – perdavimo aktas; * Įdiegtos programinės ir fizinės įrangos atliktų darbų techninė dokumentacija, apimanti programinės ir techninės įrangos diegimo aprašymus, sprendimo loginių sujungimo schemas bei kitus duomenis, reikalingus tolimesniam įrangos konfigūravimui ir eksploatavimui (IP adresai, valdymo programų vardai, prisijungimų vardai, slaptažodžiai ir pan.) Dokumentacija turi būti parengta lietuvių kalba ir pateikta elektroniniu formatu. * Turi būti paruoštos visų paslaugų aktyvavimo (angl. onboarding) galutiniams klientams instrukcijos tinkančios paslaugų tiekėjui. * Turi būti paruoštos instrukcijos paslaugų užsakymui ir/ar konfigūravimui, tinkančios paslaugų galutiniam naudotojui (pvz. VPN kliento sukonfigūravimas). * Dokumentacija turi būti parengta lietuvių kalba ir pateikta elektroniniu formatu. * Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Vadovaujantis [Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (toliau – Metodika)](https://www.e-tar.lt/portal/lt/legalAct/04cbd4205bd811e79198ffdb108a3753/asr) taikoma fiksuotos kainos kainodara. | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | Pradinės Sutarties vertė yra 1 998 800,00 Eur, (vienas milijonas devyni šimtai devyniasdešimt aštuoni tūkstančiai aštuoni šimtai eurų, 00 centų) be pridėtinės vertės mokesčio (toliau – PVM).  PVM sudaro 419 748,00 Eur, (keturi šimtai devyniolika tūkstančių septyni šimtai keturiasdešimt aštuoni eurai, 00 centų).  Sutarties kaina yra 2 418 548,00 Eur, (du milijonai keturi šimtai aštuoniolika tūkstančių penki šimtai keturiasdešimt aštuoni eurai, 00 centų) Eur su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai, Sutarties kaina perskaičiuojama nekeičiant Prekių kainos be PVM.  Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota Sutarties kaina taikoma už tą Prekių dalį, kurios bus tiekiamos nuo Šalių pasirašyto Susitarimo įsigaliojimo dienos. | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1 Bet kuri Sutarties šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 procentus .Sutarties kainos peržiūra atliekama ne rečiau kaip kas 6 (šeši) mėnesiai.  5.3.3.2. Sutarties kaina peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.  5.3.3.6. Nauja Sutarties kaina apskaičiuojami pagal žemiau pateiktą formulę:  , kur  a – kaina (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina (Eur be PVM)  k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas.  Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a1“ suapvalinamas iki **dviejų** skaitmenų po kablelio.  5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties kainą gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos ir Šalių pasirašyto Prekių perdavimo-priėmimo akto gavimo dienos.  Apmokėjimo sąlygos: Pirkėjas įsipareigoja priimti iš Tiekėjo Sutarties reikalavimus atitinkančias Prekes ir su jomis susijusias paslaugas, pasirašant Prekių perdavimo–priėmimo aktą, kuris siunčiamas elektroniniu paštu [info@kvtc.gov.lt](mailto:info@kvtc.gov.lt). Prekių perdavimo-priėmimo aktas pasirašomas, kai užsakytos Prekės (pilnai sukomplektuotos, kokybiškos) yra pristatomos į Sutarties Specialiosios dalies 4.1 punkte nurodytą pristatymo vietą bei suteikiamos su šiomis Prekėmis susijusios paslaugos.  Pirkėjas turi ne vėliau kaip po 3 (trijų) darbo dienų pasirašyti Prekių priėmimo-perdavimo aktą arba atmesti Tiekėjo prašymą pasirašyti Prekių priėmimo-perdavimo aktą, nurodydamas priimto sprendimo motyvus bei priemones, kurių Tiekėjas privalo imtis, kad priėmimo-perdavimo aktas būtų pasirašytas. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Prekėms nustatomas Tiekėjo pasiūlytas arba Prekių gamintojo taikomas Techninėje specifikacijoje nustatytas garantinis terminas, tačiau bet kokiu atveju **ne trumpesnis kaip** 36 **(trisdešimt šeši) mėnesiai**. Garantinis terminas, skaičiuojamas nuo Prekių perdavimo–priėmimo akto pasirašymo dienos. | |
| **6.2. Garantinė priežiūra** | | Prekių garantinės priežiūros tvarka bei sąlygos nustatyti Sutarties priedo Nr. 1 „Techninė specifikacija“ 6.5 punkte.  Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **6.3. Kokybinių kriterijų įgyvendinimo ir tikrinimo tvarka** | | Bus atliekama neplaninė patikra (auditas) kartą sutarties galiojimo laikotarpyje. Tiekėjas per 10 darbo dienų pateiks ataskaitą dėl esamos atitikties pirkime nurodytiems kokybiniams parametrams. | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 3 „Sutarties vykdymui pasitelkiami subtiekėjai ir (ar) specialistai“. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  Netesybomis (delspinigiais, bauda). | |
| **8.2. Sutarties įvykdymo užtikrinimo galiojimo terminas** | | Netaikoma | |
| **8.3. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkių šimtųjų) proc. dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 (penkių šimtųjų) proc. dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.  9.2.3. Tiekėjas privalo sumokėti Pirkėjui netesybas per 10 darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 (penkių) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.1 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | 3 (trys) procentai nuo Pradinės sutarties vertės be PVM, bet ne mažiau kaip 1000,00 (vienas tūkstantis) Eur | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | 200 (dviejų šimtų) Eur (be PVM) bauda kiekvienam nustatytam pažeidimui. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Šalis pažeidusi Sutarties Bendrosios dalies 13 skyriuje numatytus konfidencialumo įsipareigojimus, privalo kitai Šaliai sumokėti 5 (penkių) procentų dydžio Pradinės Sutarties vertės be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius. | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | 5 (penki) procentai nuo Pradinės sutarties vertės be PVM, bet ne mažiau kaip 1000,00 (vienas tūkstantis) Eur | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | Netaikoma | |
| **9.10. Kitos netesybos** | | 9.10.1. Tiekėjui taikoma bauda dėl Bendrųjų sąlygų 152.1 punkte nurodytų įsipareigojimų pažeidimo - 5 (penki) procentai nuo Pradinės sutarties vertės be PVM, bet ne mažiau kaip 1000,00 (vienas tūkstantis) Eur.  9.10.2. Tiekėjui taikoma bauda dėl Bendrųjų sąlygų 3.1.1.4 punkte nurodytų įsipareigojimų nesilaikymo. Tiekėjas visą sutarties galiojimo laikotarpį turi turėti galiojantį Kokybės vadybos standartą, jei Sutarties galiojimo metu nustoja galioti pateiktas Kokybės vadybos standartas ir Tiekėjas jo nepratęsia, tiekėjui taikoma bauda – 1 (vienas) procentas nuo Pradinės sutarties vertės be PVM. | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos** | | Netaikoma | |
| **10.2. Dideli arba nuolatiniai esminės Sutarties sąlygos vykdymo trūkumai** | | Netaikoma | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip **36 (trisdešimt šeši)** mėnesiai. | |
| **11.2. Sutarties galiojimo termino pratęsimas** | | Netaikoma | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | 12.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka. | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;  12.2.2. jeigu Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 5 (penki) proc. nepristatytų prekių vertės;  12.2.3. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;  12.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir jos prieduose ir (ar) įstatymuose ir (ar) kituose teisės aktuose nustatytų reikalavimų Prekėms;  12.2.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.6. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.  12.2.7. Tiekėjui vėluojant perduoti naudojimui Prekes daugiau kaip 5 darbo dienas nuo Sutarties Specialiosios dalies 4.1 punkte nurodytų terminų;  12.2.8. paaiškėja, kad naudojamų Prekių kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše.  12.2.9. paaiškėja, kad Tiekėjas, jo subtiekėjai, ūkio subjektai, kurių pajėgumais remiamasi, sutarties vykdymo metu naudojamos Prekės (įskaitant jos sudedamąsias dalis) gamintojas ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše.  12.2.10. paaiškėja, kad **Tiekėjas**, jo subteikėjai, ūkio subjektai, kurių pajėgumais remiamasi, sutarties vykdymo metu vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.  12.2.11. paaiškėja, kad Tiekėjas vykdant Sutartyje numatytus įsipareigojimus pasitelkia ar pasitelkė priešiškų valstybių piliečius (darbuotojus, subtiekėjus ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“.  12.2.12. Jei paaiškėja, kad Teikėjas nevykdė toliau šiame punkte išvardytų įsipareigojimų ir/ar nepateikė nurodytos informacijos ir/ar nepateikė dokumentų – jei vykdant užsakymą ar kitus Sutartyje nustatytus įsipareigojimus Teikėjui atsiranda poreikis patekti į karinę teritoriją, tai Teikėjas įsipareigoja ne mažiau kaip 3 darbo dienos iki patekimo į karinę teritoriją pranešti Krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Teikėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus. | | |
| **13. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **13.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.4 papunkčiu. Sutartis ir jos vykdymo metu rengiama dokumentacija, Prekių perdavimo–priėmimo aktai Pirkėjui turi būti pateikti tik elektroniniu formatu, o dokumentacija, kuri turi būti pasirašoma, ir Prekių perdavimo–priėmimo aktai turi būti pasirašomi elektroniniu parašu; Perkamai įrangai taikoma (ilgesnė nei įprasta) 36 mėnesių garantija.  Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. | | |
| **13.2.  Su perkamomis Prekėmis susiję socialiniai kriterijai** | Netaikoma | | |
| **14. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **14.1.** | Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: *netaikoma*. | | |
| **14.2.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  14.2.1. Sutarties Bendrosios sąlygos papildomos nauju 151 skyriumi, kuris išdėstomas taip:  „151 **ANTIKORUPCINIAI ĮSIPAREIGOJIMAI**  151.1. Tiekėjas įsipareigoja santykiuose su Pirkėju užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.  151.2. Sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.“.  14.2.2. Sutarties Bendrosios sąlygos papildomos nauju 152 skyriumi, kuris išdėstomas taip:  „152 **TIEKĖJO ETIŠKAS ELGESYS**  152.1. Tiekėjas įsipareigoja savo veiklą vykdyti sąžiningai, etiškai, pagal galiojančius teisės aktų reikalavimus bei laikytis Viešųjų pirkimų tarnybos parengtame ([viešai skelbiamas](https://vpt.lrv.lt/media/viesa/saugykla/2024/1/w2fscibRf-4.pdf)[[1]](#footnote-2)) Tiekėjų etikos kodekse (toliau – Kodeksas) 49 punkte numatytų įsipareigojimų, tai yra:  152.1.1. nevykdyti veiklos karinę agresiją prieš Ukrainą vykdančiose šalyse ar/ir  152.1.2. nebūti įmonių grupės, kurios bet kuris narys vykdo veiklą karinę agresiją prieš Ukrainą vykdančiose šalyse, nariu ir/ar  152.1.3. nedalyvauti tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti tiekėjo finansinės apskaitos dokumentus, taip pat  152.1.4. nesiremti pajėgumais ir (ar) nesudaryti subtiekimo sutarties su subtiekėju netenkinančiu šių sąlygų.  152.2. Susiklosčius Bendrųjų sąlygų 152.1 punkte nurodytoms aplinkybėms ar Tiekėjui nustačius ar įtarus galimus Bendrųjų sąlygų 152.1 punkto nuostatų pažeidimus, Tiekėjas nedelsdamas, ne vėliau kaip per 5 (penkias) darbo dienas nuo aplinkybių sužinojimo ar turėjimo sužinoti momento, informuoja apie tai Pirkėjo atsakingą atstovą, nurodytą šios Sutarties Specialiųjų sąlygų 2.1 punkte, pateikdamas visą turimą informaciją (duomenis). Sąžiningas pranešimas apie galimus neatitikimus neužtraukia Tiekėjui Specialiosiose sąlygose numatytos atsakomybės, jeigu Tiekėjas per Pirkėjo nurodytą protingą terminą imsis veiksmų šiam neatitikimui šalinti ir jį pašalins.  152.3. Pirkėjas, turėdamas įtarimų dėl netinkamo Bendrųjų sąlygų 152.1 punkto reikalavimų laikymosi ir/ ar nesilaikymo, siekdamas įsitikinti, kaip yra laikomasi nurodytų Kodekso reikalavimų, turi teisę Tiekėjo prašyti ne vėliau kaip per 5 (penkias) darbo dienas pateikti su Bendrųjų sąlygų 152.1 punkte nurodytomis aplinkybėmis susijusią informaciją (duomenis) ir/ar inicijuoti Bendrųjų sąlygų 152.4 punkte numatytus patikrinimus.  152.4. Tiekėjas įsipareigoja leisti Pirkėjui tikrinti informaciją, leidžiančią įsitikinti, ar Tiekėjas tinkamai laikosi Bendrųjų sąlygų 152.1 punkto reikalavimų, pavyzdžiui, gavus išankstinį Tiekėjo sutikimą Tiekėjo patalpose arba veiklos vykdymo vietose atlikti patikrinimus (auditus), kuriuos atliktų Pirkėjo darbuotojai arba Pirkėjo paskirta nepriklausoma, kvalifikuota trečioji šalis.  152.5. Tiekėjo atsisakymas pateikti informaciją (duomenis) ir/ ar leisti apsilankyti Tiekėjo patalpose arba veiklos vykdymo vietose, ir/ ar informacijos (duomenų) nepateikimas per Bendrųjų sąlygų 152.2, 152.3 punktuose nustatytus terminus, prilyginamas Bendrųjų sąlygų 152.1 punkte numatytų įsipareigojimų pažeidimui.  152.6. Nustačius Bendrųjų sąlygų 152.1 punkto pažeidimą, Tiekėjui taikoma Specialiųjų sąlygų 9.10.1 punkte nurodyto dydžio bauda, išskyrus Bendrųjų sąlygų 152.2 punkte numatytą atvejį. Jeigu nustatomas Bendrųjų sąlygų 152.1 punkto pažeidimas ir Tiekėjas per Pirkėjo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima, Pirkėjas įgyja teisę vienašališkai nutraukti Sutartį Specialiųjų sąlygų 12.1.2 punkte nustatyta tvarka ir terminais.“.  14.2.3. Sutarties Bendrųjų sąlygų 22.2 skyrius „Sutarties nutraukimas Pirkėjo iniciatyva“ papildomas 22.2.2.13 punktu, kuris išdėstomas taip:  „22.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Pirkėjas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme).“.  14.2.4. Sutarties Bendrųjų sąlygų 2 skyrius „Sutarties dalykas“ papildomas 2.4. punktu, kuris išdėstomas taip:  „2.4. Tiekėjas turi laikytis konkrečių ypatingos svarbos informacinės infrastruktūros (toliau – YSII) ar krašto apsaugos sistemos (toliau – KAS) ryšių ir informacinės sistemos, kuri skirta valstybės saugumo ir gynybos tikslams (toliau – KAS RIS) saugos dokumentų ir (ar) vadovautis teisės aktais, reglamentuojančiais YSII ar KAS RIS kibernetinį saugumą, incidentų valdymo reikalavimus (ypač reagavimo į incidentus, sutrikimų ir gedimų ištaisymo reikalavimus).  Tiekėjas įsipareigoja pranešti Perkančiajai organizacijai apie visus didelius ir (ar) kitus incidentus, susijusius su Perkančiąja organizacija ir informacinėmis sistemomis, kai tik tiekėjas sužino apie incidentą, ir pateikti Perkančiosios organizacijos atstovui kibernetinio incidento tyrimo ataskaitą.  Perkančioji organizacija arba jos įgalioti paslaugų teikėjai turi teisę atlikti tiekėjo atitikties kibernetinio saugumo reikalavimams auditą (įskaitant neplaninį), o tiekėjas įsipareigoja sudaryti sąlygas tokiam auditui atlikti sutarties vykdymo laikotarpiu ar įvykus dideliam incidentui.“ | | |
| **14.3.** | Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: *netaikoma*. | | |
| **14.4.** | Netaikoma | | |
| **14.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | |
| **15. SUTARTIES PRIEDAI** | | | |
| **15.1. Priedas Nr. 1** | Techninė specifikacija | | |
| **15.2. Priedas Nr. 2** | Pasiūlymas | | |
| **15.3. Priedas Nr. 3** | Sutarties vykdymui pasitelkiami subtiekėjai ir (ar) specialistai | | |
| **15. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Direktorius  Evaldas Serbenta | | | Komercijos direktorius  Gintautas Bazys |
| **(parašas)** | | | **(parašas)** |

\_\_\_\_\_\_\_\_\_\_\_\_\_\_\_

1. https://vpt.lrv.lt/media/viesa/saugykla/2024/1/w2fscibRf-4.pdf [↑](#footnote-ref-2)